(10) A megkülönböztetés minden formája ellen fel kell lépni , biztosítani kell a nemek közötti egyenlőséget és támogatni kell a fiatalok foglalkoztatását. Egyenlő hozzáférési feltételeket és lehetőségeket kell teremteni mindenki számára, továbbá csökkenteni kell a szegénységet és a társadalmi kirekesztettséget a gyermekek esetében is, különösen a munkaerőpiacok és a megfelelő és inkluzív szociális védelmi rendszerek hatékony működésének biztosításával, valamint az oktatás, a képzés és a munkaerőpiaci részvétel előtt álló akadályok megszüntetésével, többek között a kisgyermekkori nevelésbe és gondozásba, valamint a digitális készségekbe történő beruházások révén. A megfizethető tartós ápolás-gondozási és egészségügyi szolgáltatásokhoz való időben történő és egyenlő hozzáférés, beleértve a betegségmegelőzést és az egészségügyi ellátás ösztönzését is, különösen releváns a Covid19-válság fényében és az elöregedő társadalmak kontextusában. Jobban ki kell aknázni a fogyatékossággal élő személyek potenciálját a gazdasági növekedéshez és a társadalmi fejlődéshez való hozzájárulásra. Ahogy az Unió munkahelyein új gazdasági és üzleti modellek alakulnak ki, a munkaviszonyok is változóban vannak. A tagállamoknak biztosítaniuk kell, hogy az új munkaformákból eredő munkaviszonyok fenntartsák és erősítsék az európai szociális modellt.

(10) A megkülönböztetés minden formát meg kell szüntetni , biztosítani kell a nemek közötti egyenlőséget és ösztönözni kell a fiatalok foglalkoztatását. Egyenlő hozzáférési feltételeket és lehetőségeket kell teremteni mindenki számára, továbbá fel kell számolni a szegénységet és a társadalmi kirekesztettséget a gyermekek esetében is, különösen a munkaerőpiacok és a megfelelő és inkluzív szociális védelmi rendszerek hatékony működésének biztosításával, valamint az oktatás, a képzés és a munkaerőpiaci részvétel előtt álló akadályok megszüntetésével, többek között a kisgyermekkori nevelésbe és gondozásba, valamint a digitális készségekbe és az élethosszig tartó tanulásba történő beruházások révén. A tagállamoknak ösztönözniük kell a fenntartható, minőségi munkahelyekre irányuló beruházásokat, és átfogó megközelítést kell elfogadniuk a gyermekek szegénységből való kiemelése és a rászoruló gyermekek szüleinek támogatása érdekében. Az európai gyermekgaranciát valamennyi szakpolitikai ágazatban érvényesíteni kell, és prioritásként kell kezelni a gyermekek jogainak finanszírozását, ugyanakkor teljes mértékben ki kell használni a meglévő uniós szakpolitikákat és alapokat olyan konkrét intézkedésekre, amelyek hozzájárulnak a gyermekszegénység és a társadalmi kirekesztés felszámolásához. A megfizethető tartós ápolás-gondozási és egészségügyi szolgáltatásokhoz való időben történő és egyenlő hozzáférés, beleértve a betegségmegelőzést – például a munkahelyi mentális problémák tekintetében – és az egészségügyi ellátás ösztönzését is, különösen fontos a Covid19-válság fényében és az elöregedő társadalmak kontextusában. Jobban ki kell aknázni a fogyatékossággal élő személyek potenciálját a gazdasági növekedéshez és a társadalmi fejlődéshez való hozzájárulásra. Ahogy az Unió munkahelyein új gazdasági és üzleti modellek alakulnak ki, a munkaviszonyok is változóban vannak. A tagállamoknak biztosítaniuk kell, hogy az új munkaformákból eredő munkaviszonyok erősítsék az európai szociális modellt, miközben garantálják a munkavállalók jogait, a tisztességes munkakörülményeket, többek között a munkahelyi egészséget és biztonságot, a tisztességes béreket, valamint a munka és a magánélet közötti megfelelő egyensúlyt .